stanford-oval/wikipedia huggingface dataset:
Kaisa Lind

| Kaisa Lind> Henkilötiedot |
| --- | --- |
Koko nimi:  Kaisa Lind
Syntynyt: 6. joulukuuta 1987 (ikä 36)
Kansalaisuus:   Suomi
Koripalloilija
Pelipaikka:  Iso laitahyökkääjä
Pituus:  180 cm
Nyk. joukkue:  Kouvottaret
Sarja:  Naisten Korisliiga
Pelaajaura
Seurajoukkueet
2006–2008 2008–2009 2010–2014 2014–2016 2016–:  HoNsU Jyväskylä Äänekosken Huima HoNsU Jyväskylä Tampereen Pyrintö Kouvottaret
Kaisa Lind (s. 6. joulukuuta 1987) on suomalainen koripalloilija.
Pelaajaura

Säynätsalon Riennon kasvatti Lind aloitti koripallon 8-vuotiaana. Aikuisten sarjoihin hän nousi kaudella 2006–2007, jolloin hän edusti I-divisioonassa pelannutta HoNsU Jyväskylää. HoNsU nousi seuraavaksi kaudeksi naisten SM-sarjaan. Kauden 2008–2009 Lind pelasi SM-sarjaa Äänekosken Huimassa, joka selviytyi Suomen cupin loppuotteluun häviten kuitenkin Espoo Teamille 75–67. Kauden 2009–2010 Lind vietti vaihto-oppilaana Serbiassa eikä pelannut lainkaan koripalloa. Seuraavaksi kaudeksi Lind palasi HoNsUun, jossa pelasi seuraavat neljä kautta.
Kaudeksi 2014–2015 HoNsUn naisten joukkue luopui SM-sarjasta, ja Lind siirtyi Tampereen Pyrintöön. Lind pelasi runkosarjassa 8,9 pisteen ja 3,1 levypallon keskiarvoilla ja kirjautti uransa siihen mennessä parhaan syöttökeskiarvon 1,1/ottelu. Pyrintö sijoittui runkosarjassa yhdeksänneksi ja putosi kahdeksan parhaan joukkueen pudotuspeleistä. Elokuussa 2015 Lind teki jatkosopimuksen Pyrinnön kanssa. Hän neuvotteli yhdysvaltalaisen korinaluspelaaja Mollie Williamsin Pyrintöön. Pyrintö jäi runkosarjassa viimeiseksi ja putosi pääsarjasta. Lindin heittotarkkuudet ja pistekeskiarvo putosivat edelliskaudesta.
Kesällä 2016 Lind siirtyi Kouvottariin.
Pelityyli

Lindin siirryttyä Pyrintöön päävalmentaja Ilpo Rantanen kuvaili tämän pystyvän pelaamaan sekä kasvot että selkä korille päin sopien näin joukkueen liikkuvaan hyökkäyspeliin. Valmentaja Roope Tähkä kuvaili Lindiä monipuoliseksi pelaajaksi ja tunnolliseksi harjoittelijaksi.
Yksityiselämä

Lindin sisko Saara Lind on myös koripalloilija. Koripallon oltua Säynätsalossa dominoiva harrastus ovat lajia pelanneet Lindin ja tämän siskon lisäksi myös Lindin isä, setä, serkut ja veli.
Saavutukset

Suomen cupin hopeaa: 2008, 2020
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007–2008 | HoNsU | SM-sarja | 19 | 25,9 % | 34,5 % | 100,0 % | 0,3 | 0,4 | 0,7 | 0,2 | 0,7 | 0,1 | – | 2,4 | 46 |
| 2008–2009 | Äänekosken Huima | SM-sarja | 20 | 30,3 % | 24,2 % | 83,3 % | 0,4 | 0,8 | 1,2 | 0,4 | 0,9 | 0,5 | – | 2,5 | 49 |
| 2010–2011 | HoNsU | SM-sarja | 27 | 34,9 % | 34,3 % | 77,1 % | 0,9 | 1,1 | 2,0 | 0,3 | 1,0 | 0,7 | 0,0 | 4,5 | 121 |
| 2011–2012 | HoNsU | SM-sarja | 26 | 37,9 % | 17,5 % | 62,5 % | 1,0 | 1,6 | 2,6 | 0,6 | 1,3 | 0,3 | 0,1 | 4,2 | 109 |
| 2012–2013 | HoNsU | SM-sarja | 30 | 32,0 % | 23,1 % | 79,3 % | 0,7 | 2,5 | 3,2 | 0,6 | 1,3 | 0,4 | 0,1 | 5,6 | 169 |
| 2013–2014 | HoNsU | Korisliiga | 24 | 32,6 % | 31,2 % | 73,7 % | 1,0 | 3,8 | 4,7 | 0,8 | 1,8 | 0,7 | 0,4 | 9,1 | 218 |
| 2014–2015 | Tampereen Pyrintö | Korisliiga | 27 | 37,2 % | 30,6 % | 55,6 % | 0,6 | 2,5 | 3,1 | 1,1 | 1,4 | 0,4 | 0,1 | 8,9 | 241 |
| 2015–2016 | Tampereen Pyrintö | Korisliiga | 24 | 30,2 % | 20,7 % | 50,0 % | 0,4 | 2,8 | 3,2 | 0,5 | 0,8 | 0,4 | – | 3,9 | 94 |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Äänekosken Huima | SM-sarja | 1 | 0,0 % | 0,0 % | – | – | – | – | – | – | – | – | – | – |
| 2012–2013 | HoNsU | SM-sarja | 2 | 0,0 % | 33,3 % | – | – | 1,0 | 1,0 | 0,5 | 0,5 | 0,5 | – | 1,5 | 3 |
| 2013–2014 | HoNsU | Korisliiga | 5 | 69,2 % | 22,2 % | – | 0,8 | 3,2 | 4,0 | 0,4 | – | 0,4 | – | 7,2 | 36 |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Kaisa Lind basketball profile eurobasket.com (englanniksi)
Kellan Lutz

| Kellan Lutz |
| --- | --- |
 Kellan Lutz GQ Men of the Year -palkintogaalassa vuonna 2011.
Henkilötiedot
Koko nimi:  Kellan Christopher Lutz
Syntynyt: 15. maaliskuuta 1985 (ikä 39)
Ammatti:  näyttelijä, malli
Näyttelijä
Aktiivisena:  2004–
Merkittävät roolit:  Emmett Cullen   Twilight – elokuvasarja
Aiheesta muualla
Viralliset kotisivut
IMDb 
Kellan Christopher Lutz (s. 15. maaliskuuta 1985) on yhdysvaltalainen näyttelijä. Hänet tunnetaan parhaiten roolistaan Emmett Cullenina Twilight-elokuvissa.
Nuoruus ja yksityiselämä

Lutz on kotoisin Pohjois-Dakotasta, mutta asui nuoruudessaan myös ympäri Yhdysvaltain Keskilänttä. Lutzin vanhemmat erosivat hänen ollessaan kuusivuotias. Lukioikäisenä hän päätyi asumaan Arizonaan, missä hänen äitinsä meni uusiin naimisiin. Valmistuttuaan lukiosta hän muutti Los Angelesiin päästäkseen lähemmäs siellä asuvaa isäänsä ja kävi kaupungissa Chapman University -yliopistoa opiskellen kemiantekniikkaa ennen kuin päätti siirtyä näyttelijäksi.
Lutzin hyviin ystäviin kuuluvat hänen Twilight-elokuvasarjan näyttelijäkollegansa Ashley Greene ja Jackson Rathbone, jotka hän tunsi jo ennen ensimmäisen elokuvan kuvauksia. Kellan ja AnnaLynne McCord, joka tunnetaan Beverly Hills 90210 -sarjasta, ovat seurustelleet aikaisemmin.
Ura

Ennen näyttelijäksi ryhtymistään Lutz toimi mallina. Hän aloitti mallin uransa jo teini-ikäisenä ollessaan noin 13–14-vuotias tienatakseen ylimääräistä rahaa. Muutettuaan Los Angelesiin hän kuitenkin kiinnostui näyttelemisestä ja alkoi ottaa näyttelykursseja.
Uransa aikana Lutz on näytellyt useissa televisiosarjoissa ja elokuvissa. Hän esiintyi useaan otteeseen televisiosarjoissa Model Citizens ja The Comeback ja vieraili esimerkiksi sarjoissa Kauniit ja rohkeat, C.S.I. New York, Summerland, Mullan alla, C.S.I., ja Heroes. Hän on näytellyt muun muassa elokuvissa Stick It, Accepted ja Prom Night. Lutz esiintyi myös HBO:n vuoden 2008 minisarjassa Generation Kill.
Lutzin tunnetuimpiin rooleihin kuuluu vampyyri Emmett Cullen yhdysvaltalaisen kirjailijan Stephenie Meyerin fantasiakirjasarjaan perustuvissa elokuvissa. Kun ensimmäiseen elokuvaan Twilight – Houkutus haettiin näyttelijöitä vuonna 2007, Lutz oli kiinnostunut, mutta ei koe-esiintynyt rooliin. Tammikuussa 2008 juuri ennen elokuvan kuvausten aloittamista Emmettin rooliin alun perin valittu näyttelijä jättäytyi pois, ja Lutz päätti tällä kertaa koe-esiintyä. Elokuvan ohjaaja Catherine Hardwicke piti hänestä, ja Lutz sai osan. Twilight – Houkutus sai ensi-iltansa vuonna 2008. Sen taloudellisen menestyksen vuoksi elokuvan tuottanut Summit Entertainment päätti jatkaa elokuvasarjaa. Lutz esittää Emmettiä myös elokuvan jatko-osissa Twilight – Uusikuu ja Twilight – Epäilys. Elokuvasarjan päätöselokuvasta tehtiin kaksiosainen: Twilight – Aamunkoi, osa 1 ja Twilight – Aamunkoi, osa 2 saivat ensi-iltansa vuosina 2011 ja 2012.
Vuosina 2008–2009 Lutz esiintyi George Evansin roolissa televisiosarjassa 90210. Hän näyttelee yhdessä näyttelijäystävänsä Ashley Greenen kanssa vuoden 2009 elokuvassa Warrior. Lutz on mukana myös vuoden 2010 kauhuelokuvassa Painajainen Elm Streetillä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2006 | Stick It | Stick It | Frank |
| 2006 | Accepted | Accepted | Dwayne |
| 2007 | Ghosts of Goldfield | Ghosts of Goldfield | Chad |
| 2008 | Deep Winter | Deep Winter | Mark Rider |
| 2008 | Prom Night | Prom Night | Rick Leland |
| 2008 | Twilight – Houkutus | Twilight | Emmett Cullen |
| 2009 | After Dusk They Come | After Dusk They Come | Jake |
| 2009 | Twilight – Uusikuu | The Twilight Saga: New Moon | Emmett Cullen |
| 2010 | Painajainen Elm Streetillä | A Nightmare On Elm Street | Dean |
| 2010 | Meskada | Meskada | Eddie Arlinger |
| 2010 | Twilight – Epäilys | The Twilight Saga: Eclipse | Emmett Cullen |
| 2011 | A Warrior’s Heart | A Warrior’s Heart | Conor Sullivan |
| 2011 | Mennään Naimisiin  | Love, Wedding, Marriage | Charlie |
| 2011 | Twilight – Aamunkoi, osa 1  | The Twilight Saga: Breaking Dawn – Part 1 | Emmett Cullen |
| 2011 | Immortals | Immortals | Poseidon |
| 2012 | Twilight – Aamunkoi, osa 2  | The Twilight Saga: Breaking Dawn – Part 2 | Emmett Cullen |
| 2013 | Java Heat | Java Heat | Jake Traves |
| 2013 | Syrup | Syrup | Sneaky Pete |
2013: Tarzan
| 2014 | The Legend of Hercules | The Legend of Hercules | Hercules |
| 2014 | The Expendables 3 | The Expendables 3 | John Smilee |
| 2015 | Experimenter | Experimenter | William Shatner |
| 2015 | Extraction | Extraction | Harry Turner |
| 2016 | Money | Money | Mark |
| 2016 | Science Fiction Volume One: The Osiris Child | Science Fiction Volume One: The Osiris Child | Sy Lombrok |
| 2018 | Guardians of the Tomb | Guardians of the Tomb | Ridley |
| 2019 | What Men Want | What Men Want | Captain Fucktastic |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2004 | Kauniit ja rohkeat | The Bold and the Beautiful | Rob | 1 jakso |
| 2004 | Model Citizens | Model Citizens | oma itsensä |  |
| 2005 | C.S.I. New York | CSI: NY | Alex Hopper | 1 jakso: ”Tri-Borough” |
| 2005 | Mullan alla | Six Feet Under | Critter | 1 jakso: Hold My Hand |
| 2005 | Summerland | Summerland | Fordie | 2 jaksoa |
| 2005, 2014 | The Comeback | The Comeback | Chris MacNess |  |
| 2007 | C.S.I. | CSI: Crime Scene Investigation | Chris Mullins | 1 jakso: ”Empty Eyes” |
| 2007 | Heroes | Heroes | Andy | 1 jakso: ”Five Years Gone” |
| 2007 | Generation Kill | Generation Kill | Jason Lilley | minisarja, 7 jaksoa |
| 2008–2009 | 90210 | 90210 | George Evans | 6 jaksoa |
| 2019, 2020 | FBI | FBI | Ken Crosby | sivuosa, 2 jaksoa |
| 2020 | FBI: Most Wanted | FBI: Most Wanted | Ken Crosby | pääosa, 16 jaksoa |
Aiheesta muualla

Kuvia tai muita tiedostoja aiheesta Kellan Lutz Wikimedia Commonsissa
Lutz elokuussa 2008
Kellan Lutz haastattelussa helmikuussa 2009.
Kondō Isami

Kondō Isami
Kondō Isami  (9. marraskuuta 1834 – 17. toukokuuta 1868) oli japanilainen miekkamies ja Shinsengumi -turvallisuusjoukkojen komentaja 1860-luvulla.
Isamin alkueräinen nimi oli Katsugorō, ja hän oli maanviljelijän poika. Hän alkoi harjoitella taistelutaitoja jo nuorella iällä. Hänen kerrotaan myös olleen innokas kirjallisuuden harrastaja. Hänen suosikkeihinsa lukeutui muun muassa Chūshingura, 47 rōninin tarina. Katsugorō sai nuorena mainetta kukistettuaan kotitaloonsa tunkeutuneen ryövärijoukon. Tapaus kiinnitti Tennen Rishin-ryūn mestarin Kondō Shūsuken huomion, ja hän adoptoi Katsugorōn. Katsugorō otti aluksi nimekseen Shimazaki Katsuta, ja myöhemmin nimeksi tuli Shimazaki Isami Fujiwara Yoshitake.
Kondō Isamista tuli Tennen Rishin-ryūn mestari vuonna 1861. Ennen Shinsengumia Isami ei ollut koskaan ollut shōgunaatin palveluksessa, mutta hän oli vuonna 1862 ehdolla Kobushon sotilaskoulun opettajaksi. Vuonna 1863 Tokugawan shōgunaatti kutsui suuren joukon ronineita suojelemaan shōgunia tämän oleskellessa Kiotossa. Kondō Isami liittyi ystävänsä Hijikata Toshizōn kanssa tähän joukkoon, joka sai nimen Rōshigumi.
Rōshigumin komentaja Kiyokawa Hachirō paljasti sittemmin, että joukon todellinen tarkoitus oli toimia keisarikunnan suojelijoina. Rōshigumi siirtyi suojelemaan Edoa, mutta Kondō, Hijikata ja useat muut jäivät Kiotoon ja muodostivat Mibu Rōshigumin. Shōgunaatin käskystä Matsudaira Katamori otti Mibu Rōshigumin johtoonsa, ja siitä lähtien joukko toimi Kioton suojelijoina ja shōgunaatin suoran käskyvallan alaisina. Kinmon no Seihen -selkkauksessa 18.8.1862 tämä vartiojoukko sai nimen Shinsengumi. Vuonna 1867 Isami Kondōsta ja muista Shinsengumin jäsenistä tuli hatamotoja eli Tokugawan shōgunaatin virallisia vasalleja.
Boshin-sodassa Kondō Isami taisteli shōgunaatin joukoissa. Toba-Fushimin taistelun jälkeen tammikuussa 1868 hän palasi Edoon, ja hänet ylennettiin wakadoshiyorin arvoon. Hän taisteli keisarillisen hovin joukkoja vastaan, mutta hävisi sekä Kōshū-Katsunuman ja Nagareyaman taisteluissa. Antautumisen jälkeen Kondō Isami mestattiin Itabashissa 17. toukokuuta 1868. Syynä oli Sakamoto Ryōman murha, johon Kondō Isami ei kuitenkaan luultavasti ollut syyllistynyt.
Kirsi Tiihonen

Kirsi Johanna Tiihonen (s. 19. elokuuta 1963 Rovaniemi) on suomalainen oopperalaulaja, äänialaltaan sopraano.
Tiihonen opiskeli vuodesta 1985 Liisa Linko-Malmion johdolla Sibelius-Akatemiassa ja suoritti diplominsa vuonna 1993. Hän on voittanut useita kilpailuja, kuten Timo Mustakallio -laulukilpailun 1. sijan 1987, Lappeenrannan valtakunnallisten laulukilpailujen 1. sijan 1989 sekä Mirjam Helin -laulukilpailun 1. sijan 1994. Tiihonen menestyi Cardiffin kansainvälisessä laulukilpailussa 1995 voitettuaan siellä parhaan lied-tulkinnan palkinnon.
Tiihosella on ollut niin Suomen Kansallisoopperassa kuin ulkomaillakin lukuisia oopperarooleja muiden muassa Giuseppe Verdin, Wolfgang Amadeus Mozartin ja Richard Wagnerin teoksissa sekä Ludwig van Beethovenin Fideliossa. Hän on esiintynyt myös Savonlinnan oopperajuhlilla.
Oopperarooliensa lisäksi Tiihonen on esittänyt ja levyttänyt esimerkiksi Toivo Kuulan, Leevi Madetojan ja Jean Sibeliuksen yksinlauluja.
Kevin Mirocha

Kevin Mirocha (s. 7. lokakuuta 1991 Hamm) on saksalais-puolalainen autourheilija. Hän ajoi Formula 2 -sarjassa, jossa hän kilpaili puolalaisella lisenssillä.
Mirocha aloitti karting-uransa vuonna 2001, sen jälkeen vuonna 2007 hän siirtyi Formula ADAC BMW -sarjaan ja sijoittui kahdeksanneksi ja oli samalla sarjan kolmanneksi paras tulokaskuljettaja. Seuraavalla kaudella Mirocha siirtyi Saksan Formula 3 -sarjaan ja sijoittui sarjan kuudenneksi otettuaan neljä palkintosijaa. Vuonna 2009 hän ajoi Formula 3 Euroseries -sarjassa, mutta jätti sarjan kesken kaiken väliin. Vuonna 2010 hän ajoi Formula Renault 2.0 NEC -sarjassa voittaen yhden kilpailun. Vuonna 2011 Mirocha ajoi GP2 -sarjassa Ocean Racing Technology -tallissa. Hän ei saavuttanut pisteitä ja hänet korvattiin Belgian kilpailusta lähtien Brendon Hartleyllä. Vuonna 2012 Mirocha kilpaili Formula 2 -sarjassa. Hän voitti yhden kilpailun sijoittuen sarjan kuudenneksi.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Ocean Racing Technology | TURFEA 15† | TURSPR 19 | ESPFEA 21† | ESPSPR 16 | MONFEA 10 | MONSPR Kesk. | EURFEA 12 | EURSPR 8 | GBRFEA DNS | GBRSPR DNS | GERFEA Kesk. | GERSPR 13 | HUNFEA 14 | HUNSPR 8 | BELFEA   | BELSPR   | ITAFEA   | ITASPR   | 0 | 22. |
Kolumbianviiriäinen

| Kolumbianviiriäinen |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Amerikanviiriäiset  Odontophoridae
Suku::  Metsäviiriäiset Odontophorus
Laji::  strophium
Kaksiosainen nimi
 Odontophorus strophium  (Gould, 1844) 
Katso myös
   Kolumbianviiriäinen Wikispeciesissä   Kolumbianviiriäinen Commonsissa 
Infobox OKNimi-testi OKIUCN-testi OK: 
Kolumbianviiriäinen  (Odontophorus strophium) on pienehkö maassa kävelevä lintu. Se kasvaa 25 cm pitkäksi. Kaulassa on mustat ja valkoiset raidat. Rinta on punainen ja selkä ruosteenruskea. Kolumbianviiriäisiä elää Kolumbiassa Itäisten Andien länsirinteellä. Metsien hakkuut ovat pienentäneet lajin elinaluetta. Laji on vaarantunut. Sitä on aiemmin pidetty uhanalaisempana, mutta 2000-luvulla siitä on tehty uusia havaintoja.
Kolumbianruohokolibri

| Kolumbianruohokolibri |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Ruohokolibrit Lepidopyga
Laji::  lilliae
Kaksiosainen nimi
 Lepidopyga lilliae  Stone, 1918 
Katso myös
   Kolumbianruohokolibri Wikispeciesissä   Kolumbianruohokolibri Commonsissa 
Infobox OKNimi-testi OKIUCN-testi OK: 
Kolumbianruohokolibri (Lepidopyga lilliae) on erittäin uhanalainen Kolumbian rannikolla Atlánticon, Magdalenan ja La Guajiran departementeissa elävä kolibri.
Kooltaan kolumbianruohokolibri on noin 9 cm. Koiraan vatsa on kiiltävän turkoosinsininen ja muuttuu tummemman siniseksi kurkussa. Selkä ja pää ovat lajilla kirkkaan vihreät. Siipien kärjet ovat mustat ja kärjestään haarautunut pyrstö on sinimusta. Kolumbianruohokolibrin nokka on lähes täysin suora ja yläpuolelta musta ja alapuolelta punainen. Siniruohokolibrilla (Lepidopyga coeruleogularis) ei ole kiiltävän sinistä mahaa, mutta voidaan sekoittaa kolumbianruohokolibriin sopivassa valaistuksessa .
Kolumbianruohokolibri elää mangrovemetsissä Erythrina fusca -kasvin kukinta-aikana ja käyttää ravintonaan sen mettä. Muina aikoina laji ilmeisesti syö hyönteisiä. Kolumbianruohokolibrikannan kooksi arvioidaan 285-440 täysikasvuista yksilöä . Suurin uhka lajille on sen elinympäristön hakkuut maanviljelyksen ja teiden sekä muun infrastruktuurin rakentamisen takia .
Keraaminen laatta

Kylpyhuone, jonka lattia ja osa seinistä on laatoitettu.
Turkkilainen seinäkaakeli.
Keraaminen laatta on kova pinnoitemateriaali, jota käytetään muun muassa lattioiden ja seinien verhouksena. Keraamisen laatan etuja ovat helppohoitoisuus, pinnan kestävyys sekä lämmön- ja kosteudensietokyky. Kuumuudenkestävyys tekee siitä sopivan materiaalin jopa avaruussukkulan alapinnan lämpökilpeen.
Yleistä

Keraamisia laattoja valmistetaan lukuisia eri tyyppejä, muotoja ja kokoja. Laattatyypit poikkeavat esimerkiksi pinnan mukaan: pinta voi olla lasitettu, tiivis tai huokoinen. Suorien laattojen lisäksi valmistetaan erityyppisiä reunalaattoja, profiililaattoja ja pyöristettyjä laattoja. Erikoistuotteina valmistetaan esimerkiksi hapon- tai tulenkestäviä, ja sähköä johtavia laattoja. Laatan pinta vaihtelee ominaisuuksiltaan esimerkiksi lasituksen tai polttoasteen mukaan. Mahdollinen lasitustapa ja lasituksen paksuus vaikuttavat laatan kulutuskestävyyteen.
Keraamisia laattoja käytetään usein kylpyhuoneiden ja muiden märkätilojen verhouksessa.
Valmistus

Keraaminen laatta valmistetaan polttamalla. Tärkeimmät raaka-aineet ovat  savi, kvartsi ja maasälpä, lisäksi käytetään muun muassa talkkia, wollastoniittia, kaliittia sekä dolomiittia Tuotteen ominaisuuksia voidaan määrittää massan ainesosilla, lisäämällä poltettavaan massaan erityyppisiä lisäaineita ja eri polttotavoilla. Polttamalla laatta sintrautumislämpötilaan asti saadaan tiivis ja vähän vettä imevä laatta.
Laatat jaetaan valmistustekniikan mukaan kuivapuristettuihin, märkäpuristettuihin ja valettuihin laattoihin.
Kuivapuristettu laatta valmistetaan puristamalla kuivaa, jauhemaista massaa suurella paineella. Kuivauksen jälkeen laatta poltetaan. Kuivapuristettu laatta on muodoltaan ja kooltaan hyvin mittatarkka.
Märkäpuristettu laatta valmistetaan muovaamalla massa haluttuun muotoon.  Kuivauksen ja mahdollisen lasituksen jälkeen laatta poltetaan.
Valettu laatta valmistetaan notkeasta massasta muotin avulla. Valettuja laattoja käytetään haluttaessa laattoihin erikoismuotoilua, esimerkiksi kohoprofiili.
Valmistus > Lasitus

Lasituksen avulla laatan pinta saadaan tiiviiksi, kulutusta kestäväksi ja helppohoitoiseksi. Lasite voi olla värillistä tai väritöntä. Lopputuloksena saatava pinta voi olla matta, puolikiiltävä tai kiiltävä, ja väri tasainen tai kirjava. Lasituksen pinta voi olla tasainen tai poltossa halkeillut. Silkkipainannan tai siirtokuvien avulla lasitukseen voidaan saada monimutkaisiakin kuvioita.
Laattatyypit

Kaakelilaatta on kuivapuristamalla valmistettu lasitettu laatta, jota käytetään lähinnä seinälaatoituksissa.
Klinkkerilaatta on kaakelilaattaa tiiviimpi, lasitettu tai lasittamaton laatta. Laatan pinta voi olla sileä, karhea, uritettu tai  kohokuvioitu. Klinkkerilaatat valmistetaan kuivapuristamalla, ja ne ovat yleensä kaakelilaattoja mittatarkempia, paremmin kulutusta kestäviä, ja esimerkiksi pakkasenkestäviä.
Mosaiikkilaatta  on pienikokoinen kaakeli- tai klinkkerilaatta, joka toimitetaan valmiiksi tukipaperiin tai -verkkoon kiinnitettynä ryhmänä.
Keraaminen tiililaatta on huokoinen laatta, joka voi olla myös reiällinen. Huokoisteena käytetään esimerkiksi sahanpurua.
Kevin Mombilo

| Henkilötiedot |
| --- | --- | --- | --- |
Syntymäaika: 6. toukokuuta 1993 (ikä 31)
Syntymäpaikka: Kinshasa, Zaire
Pelipaikka: oikea laitahyökkääjä
Pituus: 175 cm
Junioriseurat
2001–2005: FC Kontu
2006: PK-35
2007–2008: KäPa
2009–2011: HJK
Seurat
| Vuodet | Seura | O | (M) |
| 2010–2011 | Klubi 04 | 24 | (5) |
| 2012–2014 | Honka | 39 | (2) |
| 2012 | → Pallohonka | 10 | (4) |
| 2015 | Jazz | 19 | (3) |
| 2016 | PK-35 Vantaa | 21 | (2) |
| 2017 | FC Inter | 7 | (0) |
| 2018 | PS Kemi | 18 | (1) |
| 2019 | Partizani | 0 | (0) |
| Yhteensä | Yhteensä | 138 | (17) |
Maajoukkue
| 2007 | Suomi U15 | 2 | (1) |
| 2008–2009 | Suomi U16 | 18 | (1) |
| 2009–2010 | Suomi U17 | 8 | (0) |
| 2013 | Suomi U20 | 2 | (0) |
 Seurajoukkueuran tilastot kattavat vain kansalliset sarjat, päivitetty 5. helmikuuta 2022.
Kevin Mombilo (s. 6. toukokuuta 1993 Kinshasa, Zaire) on uransa lopettanut kinshasankongolais-suomalainen jalkapalloilija. Hän oli pelipaikaltaan oikea laitahyökkääjä, mutta pystyi myös pelaamaan laitapuolustajana sekä vasemmalla laidalla.
Mombilo pelasi ensimmäiset miesten sarjaottelunsa Klubi 04:ssä, jota hän edusti kaudella 2010 kuudessa Ykkösen ottelussa ja kaudella 2011 18 Kakkosen ottelussa. Kaudeksi 2012 Mombilo siirtyi FC Honkaan.
Hongassa Mombilo teki ensiesiintymisensä pääsarjatasolla Veikkausliigassa 15. huhtikuuta 2012, kun Honka pelasi kotonaan 1–1-tasapelin Vaasan Palloseuran kanssa. Hän pelasi seurassa kolme liigakautta ja esiintyi 39 sarjaottelussa. Lisäksi Mombilo pelasi kymmenen Kakkosen ottelua seuran kakkosjoukkueessa Pallohongassa kaudella 2012. Kauden 2015 Mombilo pelasi Kakkosen FC Jazzissa.
Mombilo on pelannut kuuden Veikkausliigakauden aikana FC Hongan, PK-35 Vantaan, FC Inter Turun ja PS Kemin riveissä kaikkiaan 85 ottelua ja tehnyt kuusi maalia.
Saavutukset

SM-hopea 2013
Suomen Cup 2012
Konduktanssikvantti

Konduktanssikvantti on suurin konduktanssi, jonka yhden sähköisen kanavan omaava normaalitilainen johdin voi saavuttaa. Konduktanssikvantti määräytyy kahden luonnonvakion, alkeisvarauksen  e ja Planckin vakion  h suhteesta. Sen suuruus on
{\frac {e^{2}}{h}}=3{,}87404629\cdot 10^{-5} siemensiä.
Sähköisten kanavien lukumäärä  N määräytyy johteen poikkipinta-alasta  A ja elektronien fermiaallonpituudesta  \lambda _{F}:
N\sim {\frac {2A}{\lambda _{F}^{2}}}.
Numero kaksi tulee elektronin spin-vapausasteiden lukumäärästä. Tarkka poikittaiskanavien määrän kriteeri riippuu johteen sähköisestä potentiaaliprofiilista, ja se saadaan laskemalla kuinka monen seisovan poikittaisaallon energia on johteen fermienergiaa pienempi.
Kvantti-Hall-ilmiössä poikittais- eli Hall-konduktanssi on konduktanssikvantin monikerta. Normaali-suprajohdeliitoksessa kanavakohtainen maksimikonduktanssi on Andrejevin heijastuksen vuoksi  {\frac {4e^{2}}{h}}.